Here is a page extracted from Wikipedia that may contain CSS, HTML, and a lot of unformatted text.

Title: عبد الله الكاتب
Content: عبد الله الكاتب (بك) (اتولد فى دمنهور فى 21 ابريل 1896 ومات فى ابريل 1983) كان أستاذ للجراحة بكلية طب قصر العينى (جامعة القاهره) وواحد من رواد الجراحة الحديثة فى مصر.

تدرجه العلمي 
 حصل عبد الله الكاتب على دبلوم الطب والجراحة من مدرسة طب قصر العينى سنة 1921.
 اتعين مساعد إكلينيكيا بعدين طبيب امتياز.
 عمل طبيب مقيم بمستشفى القصر العينى من سنة 1921 لسنة 1925.
 اخد ليسانس الكلية الملكية للأطباء سنة 1925 وفي نفس السنه أوفد ضمن بعثة علمية لانجلترا لغاية سنة 1927 فحصل على زمالة الكلية الملكية للجراحين بانجلترا.
 فى سنة 1928 اتعين مدرس للجراحة، واترقي لدرجة أستاذ مساعد سنة 1935، فأستاذ للجراحة، وبعدها رئيس لأقسام الجراحة بكلية الطب بجامعة فؤاد الاولانى سنة 1942.
 أشرف على الكتير من البحوث العلمية ورسائل الماجستير والدكتوراه والدبلومات فى الفترة من 1945 ل1956.
 اتعين عميد لكلية طب القصر العينى من سنة 1951 لسنة 1954.

انجازاته لكلية طب قصر العيني 
 أنشأ الدكتور عبد الله الكاتب قسم الجراحة المتخصصة فى جراحة القلب والصدر وجراحة المخ والأعصاب وجراحة الأوعية الدموية.
 أنشأ معهد السرطان بتخصصاته بجامعة القاهرة.
 وضع النواة الأولى لإعادة بناء مستشفى قصر العيني وخطط لإنشاء المبنى الجديد لكلية الطب بأقسامها الأكاديمية وقاعة الاحتفالات بها، كما طور برامج التعليم الطبي.

نشاطه الدولي 
 رأس الدكتور عبد الله الكاتب وفد مصر فى اجتماعات الجمعية الدولية للجراحين بانتظام من سنة 1955 بكوبنهاجن والمكسيك ودبلن وروما وميونخ وموسكو وبارسلونا.
 رأس وفد مصر فى مؤتمر أمراض الجهاز الهضمي بلندن سنة 1965.
 رأس وفد مصر فى مؤتمر السرطان بلندن سنة 1968.

عضويته فى الجمعيات المتخصصة 
كان الدكتور عبد الله الكاتب عضو بالجمعية الدولية للجراحين، ورئيس لجمعية الجراحين المصرية، ورئيس للجمعية الطبية المصرية، وعضو بجمعية السرطان المصرية.

الجوايز والتكريمات 
 وسام الاستحقاق من الطبقة الأولى سنة 1969.
 وسام الجمهورية من الطبقة الأولى سنة 1971.
 جايزة الدولة التقديرية سنة 1979.
 وسام العلوم والفنون من الطبقة الأولى.

شوف 
عمداء كلية طب القصر العينى

مواليد 1896
وفيات 1983
اطبا مصريين
طب
مصريين اخدوا جايزة الدوله التقديريه
متعلمين فى جامعة القاهره